Document ID: 32010D0060

SKLEP KOMISIJE
z dne 2. februarja 2010
o potrditvi obračunov malteške plačilne agencije v zvezi z izdatki na področju ukrepov za razvoj podeželja, ki jih financira Evropski kmetijski jamstveni sklad (EKJS), za proračunsko leto 2007
(notificirano pod dokumentarno številko C(2010) 459)
(Besedilo v malteškem jeziku je edino verodostojno)
(2010/60/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1290/2005 z dne 21. junija 2005 o financiranju skupne kmetijske politike (1) ter zlasti členov 30 in 39 Uredbe,
po posvetovanju z Odborom za kmetijske sklade,
ob upoštevanju naslednjega:
(1)
Odločba Komisije 2008/395/ES (2) in Odločba 2009/85/ES (3) sta za proračunsko leto 2007 potrdili obračune vseh plačilnih agencij, razen obračunov malteške plačilne agencije MRAE.
(2)
Po prejetju novih informacij in dodatnih preverjanjih lahko Komisija zdaj v zvezi z izdatki na področju ukrepov za razvoj podeželja sprejme sklep o celovitosti, točnosti in verodostojnosti obračunov, ki jih je predložila malteška plačilna agencija MRAE.
(3)
V skladu s členom 30(2) Uredbe (ES) št. 1290/2005 ta sklep ne posega v poznejše sklepe Komisije, s katerimi se iz financiranja Skupnosti izvzamejo izdatki, ki niso bili izvršeni v skladu s pravili Skupnosti -
SPREJELA NASLEDNJI SKLEP:
Člen 1
Obračuni malteške plačilne agencije MRAE v zvezi z izdatki na področju ukrepov za razvoj podeželja, ki jih financira Evropski kmetijski jamstveni sklad (EKJS) za proračunsko leto 2007, se s tem sklepom potrdijo.
Zneski za izterjavo od države članice ali plačilo državi članici na podlagi tega sklepa na področju ukrepov za razvoj podeželja, ki veljajo za Malto, so določeni v prilogah I in II.
Člen 2
Ta sklep je naslovljen na Republiko Malto.
V Bruslju, 2. februarja 2010

Labels: 4
19
6
18
15